روسیا خاریجی ایشلر ناظیری سرگئی لاوروف عیراق-ین موصول شهرینده آپاریلان عملیاتدا محاصره‌یه آلینان داعش تروریستلرینین سوریه‌یه دوغرو قاچماسی حالیندا تشببوسو اله آلا‌جاق‌لارینی آچیقلادی.
موسکودا پاراگوئه خاریجی ایشلر ناظیری الادیو لویزاگا ایله بیر آرایا گلدیک‌دن سونرا مطبوعات کونفرانسیندا دانیشان سرگئی لاوروف: "موصولون چئوره‌سی‌نین تامامیله توتولماماسینا گؤره یارانان دهلیز داعش تروریست لرینین سوریه‌یه چکیلمه ریسکینی یارا‌دیر. اگر بئله بیر شئی باش وئرسه، حربی و سیاسی قرارلار وئرجییک" دئیه دانیشدی.
" موصول شهری‌نین اطرافی بیر سببه گؤره تامامیله چئوریلمیش دئییل" دئین لاوروف: " اومید رئدیرم کی، بو، بونو ائتمک ایستمدیک‌لرینه یوخ، ائده بیلمدیک‌لرینه گؤره بئله‌دیر" ایفاده‌لرینی ایشلتدی.
لاوروف: "موصول عملیات‌لارینی حاضرلایان‌لارین، اینسانی مسئله‌لری ده نظره آلدیق‌لارینا اومید ائدیرم، اما هله‌لیک بیر چوخ سوال‌ واردیر" دئیه دانیشدی.
